Համայնքապետը դեռեւս 2013թ. օգոստոսի 20-ին գրություն է ուղարկել կադաստրի պետական կոմիտեի արդեն նախկին նախագահ Երվանդ Զախարյանին` խնդրելով աջակցել ինքնակամ զբաղեցրած հողամասերի եւ ապօրինի շենք-շինությունների հաշվառմանը եւ գնահատմանը, կատարել հաշվառում եւ գնահատում ամբողջ տարածքի վրա՝ նշելով բոլոր շենք-շինությունները եւ հողամասերն ըստ նպատակային եւ գործառնական նշանակության եւ այլն: Համայնքապետի գրությունը մինչ օրս մնացել է անպատասխան: Պարզ է, որ կադաստրից տեղեկացել են, թե ում են պատկանում համայնքապետի կողմից մատնանշված տարածքները եւ չեն ցանկանում Մանվել Գրիգորյանի հետ խնդիրներ ունենալ: